CELEX: 62012TN0116
Language: mt
Date: 2012-03-12 00:00:00
Title: Kawża T-116/12: Rikors ippreżentat fit- 12 ta’ Marzu 2012 — Tioxide Europe et vs Il-Kunsill

28.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/25
            
         Rikors ippreżentat fit-12 ta’ Marzu 2012 — Tioxide Europe et vs Il-Kunsill
   (Kawża T-116/12)
   2012/C 126/47
   Lingwa tal-kawża: l-Ingliż
   
      Partijiet
   
   
      Rikorrenti: Tioxide Europe Ltd (Billingham, ir-Renju Unit); Tioxide Europe Srl (Scarlino, l-Italja); Tioxide Europe SL (Huelva, Spanja); u Huntsman (Holdings) Netherlands BV (Rotterdam, il-Pajjiżi l-Baxxi) (rappreżentant: D. Arts, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla r-Regolament tal-Kunsill (UE) Nru 1344/2011, tad-19 ta’ Diċembru 2011, li jissospendi d-dazji awtonomi tat-Tariffa Doganali Komuni fuq ċerti prodotti agrikoli, tas-sajd u industrijali u li jħassar ir-Regolament (KE) Nru 1255/96 (ĠU L 349, p 1), sa fejn jissospendi d-dazju fuq l-importazzjoni impost fuq id-dijosisidu tat-titanju rutile li għandu piż ta’ 90 % jew iktar ta’ diossidu tat-titanju, mhux iktar minn 4 % tad-diossidu tal-aluminju u mhux iktar minn 6 % tad-dijossidu tas-silikon (kodiċi NM 3206 11 00) u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw tliet motivi.
   
               (1)
            
            
               L-ewwel motiv ibbażat fuq in-nuqqas tal-obbligu ta’ motivazzjoni
               
                           —
                        
                        
                           Fil-kuntest tal-ewwel motiv tagħhom, ir-rikorrenti jsostnu li l-Kunsill, meta ssospenda d-dazju fuq l-importazzjoni għall-prodott inkwistjoni, ma ssodisfax l-obbligu tiegħu impost fuqu li jipprovdi motivazzjoni xierqa.
                        
                     
         
               (2)
            
            
               It-tieni motiv ibbażat fuq żball manifest ta’ evalwazzjoni
               
                           —
                        
                        
                           Fil-kuntest tat-tieni motiv, ir-rikorrenti jikkunsidraw li r-Regolament (UE) Nru 1344/2011 jikser l-Artikoli 31 u 32 TFUE sa fejn il-Kunsill, meta bbaża ruħu fuq proposta illegali tal-Kummissjoni mingħajr ma eżamina l-fatti rilevanti, wettaq żball manifest ta’ evalwazzjoni.
                        
                     
         
               (3)
            
            
               It-tielet motiv ibbażat fuq ksur tal-prinċipju ta’ proporzjonalità
               
                           —
                        
                        
                           Fil-kuntest tat-tielet motiv, ir-rikorrenti jsostnu li meta l-Kunsill issospenda t-tariffa fir-regolament ikkontestat, huwa kiser il-prinċipju ta’ proporzjonalità, minkejja li seta’ jieħu miżura inqas vinkolanti (jiġifieri kwota ta’ tariffa), peress li “prodotti identiċi, ekwivalenti jew ta’ sostituzzjoni” kienu qed jiġu mmanifatturati fl-Unjoni.